Strategi for ladestandere i det offentlige rum 
BESLUTNING 
Sagens behandling udsat.  
For at understøtte væksten i el-biler og kommunens brug heraf fremlægges forslag til strategi for opstilling af 
ladestandere i det offentlige rum. 
 
RESUMÉ 
For at understøtte væksten i el-biler og kommunens brug heraf fremlægges hermed en strategi for 
udbygningen af ladeinfrastrukturen i det offentlige rum.    
 
Strategien indeholder, udover en status på området, en nærmere strategi for, hvorledes kommunen – i en 
overgangsperiode - kan være med til at fremme den nødvendige infrastruktur til at understøtte brugen af el-
biler.    
 
Strategien indeholder blandt andet forhold omkring placering, udformning, funktionalitet og design af 
ladestandere. Strategien udpeger ikke specifikke lokaliteter, hvor der bør opsættes ladestandere. Det 
vurderes i første omgang at være op til de frie markedskræfter at vurdere, hvor ladestanderne mest fordelagtigt 
placeres. 
INDSTILLING 
At 1) Center for Byudvikling og Mobilitet behandler ansøgninger om opsætning af ladestandere efter de 
beskrevne principper og krav i indstillingen.    
 
At 2) Center for Byudvikling og Mobilitet udarbejder en folder, der rådgiver private i opstilling af ladestandere 
på offentlige vejarealer. 
Sagens forløb 
11-12-2014 Borgmesterens Afdelings påtegning 
 
 Fremsendes til Magistraten. Borgmesterens Afdeling har ingen bemærkninger til indstillingen. 
 
15-12-2014 Magistraten 
 
Fremsendes til [adresse] med bemærkning, at Magistraten i mødet den 15. december 2014 anbefaler, at 
byrådet tiltræder Magistratsafdelingen for Teknik og Miljøs indstilling af 24. november 2014. 
 
 
Rådmand Laus Nissen tog forbehold. 
 
07-01-2015 [adresse] 
 
Fremsendes til Teknisk Udvalg til behandling i henhold til beslutning i byrådets møde den 7. januar 2015 
 
26-01-2015 Teknisk Udvalg 
 
Sagens behandling udsat. 
 
